Diari Oficial de la Generalitat Valenciana


Sumari del DOGV 9443, del 06-10-2022 (2022/8948)

Sol·licitud d'ofertes per a l'arrendament, mitjançant contractació directa, d'un immoble per a albergar la seu d'un nou òrgan judicial a Alacant.
-------------------------------------------------------------------------------------------------------------------------------------------------

### Dades del document

Número de DOGV
:   9443

Data del DOGV
:   06-10-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/8948


Data del document
:   29-09-2022

Organisme emissor
:   Conselleria de Justícia, Interior i Administració Pública

Tipus de document
:   Anunci

Descriptors 

:   * Conselleria de Justícia, Interior i Administració Pública
    * contracte administratiu

Sol·licitud d'ofertes per a l'arrendament, mitjançant contractació directa, d'un immoble per a albergar la seu d'un nou òrgan judicial a Alacant. [2022/8948]  
La Conselleria de Justícia, Interior i Administració Pública està interessada a arrendar, mitjançant una contractació directa i de conformitat amb el que es disposa en la Llei 14/2003, de 10 d'abril, de patrimoni de la Generalitat Valenciana, un immoble per a albergar un nou jutjat en el partit judicial d'Alacant.  
  
1. Requisits de l'immoble:  
  
Situació: El local haurà d'estar a Alacant. Haurà d'estar el més pròxim possible a les actuals seus de l'avinguda Aguilera-Benalúa i Pardo Gimeno, 43 i a una distància mai superior als 750 m per a desplaçaments caminant o en vehicle.  
Entorn: Urbà, consolidat i amb ràpida connexió amb la seu judicial.  
Ubicació i relació amb la via pública: Atesa l'alta afluència, tant d'usuaris de la justícia com d'operadors jurídics, el local haurà d'estar situat en planta baixa i comptar amb accés independent i directe des de la via pública. En el cas d'estar situat en planta baixa i entreplanta, la planta baixa serà majoritària en les seues dimensions i l'entreplanta haurà de ser accessible des de l'interior de la planta baixa, sense necessitat d'eixir de l'àmbit del local.  
  
Superfície necessària: La superfície necessària serà com a mínim de 750 m² construïts.  
Accessibilitat: Tindrà nivell d'accessibilitat adaptat o susceptible de ser adaptat, amb accés públic a peu pla des de l'espai públic. Ateses les dimensions requerides, el local haurà de comptar amb dues eixides alternatives.  
Serveis urbanístics: A peu de parcel·la, amb connexió a xarxa de subministrament d'energia elèctrica, xarxa de proveïment d'aigua i xarxa de sanejament.  
Tipologia edificatòria: Edificació amb il·luminació i ventilació directes, local amb llum natural; altura mínima de local 2,50 m des del sòl acabat fins al nivell inferior del fals sostre, tant en planta baixa com en entreplanta; fals sostre de 25 cm per a allotjar instal·lacions almenys  
 en planta baixa.  
Distribució i estat de conservació Haurà d'estar condicionat en acabats i preferiblement diàfan, que seria el desitjable per a fer una ràpida distribució mitjançant mampares, per a facilitar la ràpida posada en funcionament. En tractar-se d'una actuació a curt termini i amb una temporalitat ajustada es valorarà especialment el tipus i nivell d'acabats que permeten una ràpida actuació d'adequació.  
  
Qualificació urbanística Haurà de comptar amb tots els permisos i llicències necessaris, per a l'acompliment immediat de l'activitat administrativa que pretén realitzar-s'hi. Alternativament, haurà d'acreditar-se la compatibilitat urbanística de l'ús administratiu institucional o equivalent en la terminologia del Pla general urbanístic d'Alacant  
Oferta econòmica: A l'efecte de valorar les propostes presentades, s'adjuntarà una oferta econòmica, amb i sense IVA, la referència cadastral, descripció de l'immoble i documentació fotogràfica i planimètrica justificativa.  
Període de carència: En la valoració de les ofertes es tindrà en compte el període de carència oferit pels titulars dels locals. Aquest període s'establirà en funció de la duració de les obres d'adequació dels espais, si és el cas, i del període entre la formalització del contracte i la posada en funcionament de les dependències judicials.  
  
  
  
  
2. Informació i contacte:  
  
Dependència: Secretaria General Administrativa. Servei de Contractació d'Infraestructures i Gestió Patrimonial.  
Domicili: Carrer de la Democràcia, núm. 77, Ciutat Administrativa 9 d'Octubre, torre 4. València.  
Telèfons: 820965195 / 695042219  
Correu electrònic: contratjust\_eozpz@gfk.tu  
  
  
  
3. Termini per a realitzar propostes:  
Cinc dies naturals a comptar de l'endemà de la publicació d'aquest anunci.  
  
València, 29 de setembre de 2022.- El sotssecretari: Salvador Broseta Perales.